





POGLED NA KR. SUTJESKU 
Desno : 

CRKVA I SAMOSTAN SV. IVANA 


Najstariji od onih samostana franjevačkoga reda 
u Bosni, koji danas postoje, jest u Kr. Sutjesck 
Spominje se već u 14. stoljeću. Taj je samostan 
povećao pretposljednji bosanski kralj Tomaš 
Ostojić, koji je vladao od g. 1444. do 1460. i koji 
je i pokopan tu u samostanskoj crkvi, gdje se i 
danas još nalazi njegov grob. Kad su Turci god. 
1463. osvojili Bosnu, razorili su taj samostan, a 
kad su ga franjevci iznova bili podigli, Turci ga 
ni tada ne poštediše. Tako je taj samostan i ka- 
snije morao proći teške dane. Napokon su ga 
franjevci morali početkom 18. stoljeća napustiti 
i živjeti po seljačkim kućama odjeveni kao se- 
ljaci, samo da se tako sakriju pred Turcima. Sa- 
dašnji je samostan podignut godine 1891., a crkva 
godine 1908. U kripti crkve je grob kralja To- 
maša te biskupa Lučića i Ilijića, jer je tu bilo 
neko vrijeme i sjedište nekih biskupa. Samostan 
ima lijepu knjižnicu i raznih vrijednih starina. 

ŽELJEZNICA SVETOGA NIKOLE 

NAPISALA L J (J D ti ! L A VRŠOVSK! 


Čim nastane prava jesen sa sve hladnijim i 
sve kraćim danima, počinju iz dana u dan sve 
češće padati dječja pitanja: »Kada će doći sveti 
Nikola? Kada će doći Božić?« A mama i tata 
moraju im onda brojiti 
dane i dočaravati časo- 
ve, koji za mala dječja 
srdašca znače toliku ra- 
dost, te im se drage oči- 
ce zakrijese i na samu 
pomisao, što li im sve ti 
dječji blagdani ne nose. 

Sveti Nikola, taj milje- 
nik dobre djece, uspio je 
svojom pojavom časno- 
ga starca s biskupskom 
kapom i biskupskim šta- 
pom osvojiti dječje duše 
kao nijedan drugi nebe- 
snik. Veliku ulogu imaju 
kod te dječje simpatije 
tajne, što se skrivaju u 
njegovoj čarobnoj ko- 
šari, bez koje ga sebi 
dakako dječja mašta ne 
zna ni zamisliti. Tajne te 
košare znače obilje sve- 
ga, štogod dječje srce 
može da poželi. Gotovo 
bi se moglo reći, da su 
se sve želje djece s cije- 
loga svijeta zgrnule u tu 
čarobnu košaru sv. Ni- 
kole, da se u njoj pre- 
tvore u najraznoličitije 
i najšarolikije predmete, 
koje obuhvata svijet dje- 
čje fantazije. 

»Mama, hoće li mi sveti Nikola donijeti lutku?« 
salijeće Marica svoju mamu već stoti puta, a 
mama ko mama ne zna već kakvim odgovorom 
da udovolji svome mezimčetu. 

»Tata, hoće li mi sveti Nikola donijeti željez- 
nicu?« doletio je četirigodišnj i Jaroslav ususret 
svome tatici, kad je neki dan došao iz ureda na 
ručak. »Znaš, tata, onakvu željeznicu, kakvu ima 
susjedov Većeslav: s lokomotivom, koja ide 
ispod mosta, pa ima sprijeda prave lampice . . .« 

I ne čekajući tatina odgovora mali Jaroslav 
opisuje, kakva bi imala biti ta željeznica, koju 


on želi da mu donese sveti Nikola. Tata uzima 
sinčića na ruke, sluša ga najprije pažljivo, a 
onda mu se u tu pažnju, što je posvećuje svome 
mezimcu, uvlači poput neke maglice misao, koja 

zastire što dalje sve više 
vedrinu dječjega priča- 
nja: Susjed je bogat po- 
sjednik od nekoliko tro- 
katnica i tvornice alko- 
hola, on može ono, na 
što činovnik u doba sni- 
žene plaće i opće krize 
ne smije ni pomisliti! 
Razigranoj dječjoj duši 
nije moguće ništa o tom 
ni natuknuti. Ona živi u 
iluziji, da sveti Nikola 
sve učini, štogod srce za- 
želi. Ta iluzija ne će biti 
razbijena ni onda, ako 
od svetoga Nikole osva- 
ne nešto drugo umjesto 
te toliko željene željez- 
nice. Dijete ne će istra- 
živati, kako to, da sveti 
Nikola djeci bogataša 
nosi električne željeznice 
s cijelim minijaturnim 
uređajem, koji je potre- 
ban za željeznički pro- 
met: s lokomotivama na 
električni pogon, s luk- 
susnim masivnim vago- 
nima, kolodvorima, is- 
prekrštenim tračnicama, 
mostovima, signalima i 
t. d., a djeci siromašnijih 
roditelja čisto jednosta- 
vne igračke, koje često nisu daleko od onoga, 
što su kadre tatine i mamine ruke da načine. Dje- 
tetu je ipak najglavnije ono idejno, ono du- 
ševno, što uzbuđuje male duše prije dolaska tog 
blagdana. Dječja duša nije vezana uz mate- 
riju onoliko, kao što je to nažalost kod nas sta- 
rijih. I zato u dječjoj duši ima više sreće i radosti. 

Ne bi li trebalo, da se i mi ovom prilikom malo' 
zamislimo u pitanje željeznice svetoga Nikole, 
te da i mi uzmognemo s takvom lakoćom, kao 
što to mogu djeca, svladati razočaranja, kojima 
u životu nije moguće izbjeći? 



ŽELJEZNICA NA DAR OD SV. NIKOLE 

Y O == Y O 


Znate li vi, koje je to čudovište? Yo-Yo! Ta 
vidite ga po svim gradovima! Skoro ćeš ga su- 
sresti i po svim selima svijeta. Yo-Yo! I ime mu 
je čudno. Nije to ništa drugo nego jedna ne- 
znatna igračka, koja se sastoji od dva zajedno 
slijepljena koluta i od jedne niti. Vještim kret- 
njama ruke koluti se na tu nit namotavaju i od- 
motavaju, spuštaju i uzdižu, gore-dolje, gore- 
dolje . . . i to je sve! Možeš se jedino natjecati, 
tko će vještije i dulje ustrajati u toj vještini 
dizanja i spuštanja, gore-dolje... I ništa više! 
No svejedno: to ipak nije smetalo, da Yo-Yo 
ne bi postigao sveopću popularnost i plasirao 
se na međunarodnom tržištu. Banula je ta igra- 
čka u vrijeme, kad nemh druge konkurencije, pa 
se uza svu krizu nameće i hvata svačijih ruku. 
S druge strane to je igračka takve naravi, da 
s njom mogu zabavljati svoje besposlene moz- 
gove i svoje dokolne mišiće i ležerni studenti i 
sportu naklone gospodične i boležljivi penzio- 
nirci — jednako kao i bezazlena dječica. Pa 
kako da je i ti ne dobaviš i da se ne uputiš u te 
neobične tajne gore-dolje, gore-dolje, gore- 
dolje! 

No to sve još nije ništa. Svjetska se štampa 
zabavila tom neobičnom igračkom, koja osvaja 
svijet, i narodi se prepiru za nju, kao što se 
nekad sedam grčkih gradova prepiralo, iz kojega 
je od njih potekao slavni Homer. 

Nedavno su Francuzi objelodanili sliku svoga 
delfina (kasnijega kralja Ljudevita XIV.), koja 
nepobitno dokazuje, da se već taj kasniji vladar 
francuski zabavljao igrom Yo-Yo. No Nijemci 
nikako ne će da prepuste svu slavu Francuzima, 
pa neki njemački novinar dokazuje, da je i sam 
Goethe, dok je jednom rukom pisao svoga 
»Fausta«, drugom igrao Yo-Yo. Među njego- 
vim epigramima nalazi se jedan, koji tu igru 
opisuje. A talijanske novine, »La Tribuna«, opet 
pišu, kako se Yo-Yo uvelike igrao na dvoru pape 
Grgura XIII. Izmislio ga je neki talijanski re- 
dovnik i dao mu ime »motopendolo« t. j. po- 
mično njihalo. 


No zar mislite, da trijezni Englezi o tome ne 
govore ništa? Njihov »Daily Chonicle« dokazuje, 
da se među zbirkama političkih karikatura, koje 
se nalaze u Britskom Museju, nalazi i jedna iz 
XVIII. stoljeća, koja prikazuje kneza od Walesa 
(kasnijega kralja Jurja IV.), kako se natječe u 
Yo-Yo-igri s irskim dostojanstvenikom Fitzge- 
raldom. 

A što bi na to Amerika? Ta svako prvenstvo 
treba da njoj pripada! Zašto ne bi i prvenstvo 
u Yo ; Y o-igri? I doista, oni vele, da ta igračka 
potječe iz Mehika i da ga je u tamnici Vera Cruz 
pronašao neki utamničeni mulat. Tamnički nad- 
zornik ga je pitao, šta je to, a on misleći, da ga 
pita, da li je on to izmislio, odgovori: »Yo-Yo« 
(španjolski: »da, da«). 

Zaustavili bismo se na Mehiku, da se u ber- 
linskom Kaiser Friedrichs Museumu nije prona- 
šla starogrčka vaza iz vremena Homera, a na 
njoj lik boga Apolona, kako se zabavlja s igrom 
Yo-Yo. 

I tako svi krajevi, sve kulture nastoje da si 
prisvoje prvenstvo u Yo-Yo-igri. E, šta ćete! 
Tako vam je to danas u vijeku igre i površnosti. 
Sigurno će se dignuti i ostali konkurenti, da si 
prisvoje prvenstvo u Yo-Yo-igri: ta zašto joj 
domovina ne bi smjela biti Kina ili Japan — •' ili 
kakva Afrička pokrajina, u kojoj se ta igra 
igrala Bog zna kojega vijeka prije rođenja Kri- 
stova? .. . Valjda će pasti na um i kojemu od 
naših historičara i arheologa, da dokaže, kako to 
čudovište potječe iz naših strana. Sam Bog 
znade, koliko bismo mi time dobili u očima kul- 
turnog svijeta!? No takav dokaz treba još če- 
kati . . ., a međutim su naša sela i gradovi pri- 
svojili tu igru kao da je čisto naša narodna i 
s njom se zabavljaju kroz čitave dane: gore- 
dolje, gore-dolje, gore-dolje... (Lu-Ka) 


Slika na omotu: 

Sv. ti i kola, zaštitnik mornara 

Naslikao Kamilo Ružička 


^lllllllllItlllllllllllllltlllllllllllltllllllllllllllllllMIIIIIIIMIIIIIIIIIMIIIIIIIIIIIIIIIIIIIIIIIIIIIIIIIIIIIIIIIIIIIIIII IIIIIIIIItlllllllllllllMIlIlllllllllllllIllIllliiiiiiiiiiiiiiiiiiiiiiiiiiiiiiiiiiiiiiiiiiiiiiiiiif^: 



Palača u zajamnog osig. društva 
u Ljubljani 


UZAJAMNO OSIGURAVAJUĆE DRUŠTVO ! 

Osnovano godine 1900. u Ljubljani E 

Kao takovo jest potpuno naše domaće društvo i jedino utemeljeno strogo na principu E 
uzajamnosti, zato pruža potpunu garanciju osiguranicima. — PRIMA: u osiguranje ne- E 
kretnine i pokretnine protiv šteta od požara i groma, staklo, staklene ploče i zvona protiv E 

šteta puknuća i rasprsnuca, te osiguranja protiv provalne krađe. ŽIVOTNA osiguranja u E 

svim kombinacijama, miraz djeci, preskrba za starost, te pučka osiguranja bez liječničke E 

pregledbe do Din 20.000. — Tražite prosp e k te! — Sve uz najpovoljnije uvjete. = 

Pouzdani zastupnici primaju se uz dobre uvjete. 

Sve upute i obrazloženja davaju : E 

PODRUŽNICE odnosno GLAVNA ZASTUPSTVA: = 

Zagreb, Starčevlćev trg broj 6. — Telefon broj 25-57 | 

Beograd, Vaše Čarapića ulica broj 10 Sarajevo, Vojvode Stepe Obala broj 42 1 

Split, Ulica 11. puka broj 22 Celje, Vodnikova ulica broj 2 = 

Glavni zastupnici u svim većim mjestima naše države kao i mjesni povjerenici | 


niniii iiiiiin iiiniiiiiii iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiii 

KLZVZTALO 

Nekoliko vremena nakon što je Asiški Siro- 
mašak bio primljen u raj, živio je u Sieni u Ita- 
liji čovjek imenom Giuliano Ferretti, trgovac po 
zanimanju. Ali svijet ga je mnogo radije zvao 
Klevetalo, jer je imao najpoganiji jezik, što ga 
je svijet vidio. Dok je na sajmovima prodavao 
tkanine svake ruke, platno, baršun, svilu i poka- 
zivao ih zamamnim kretnjama gizdelinkama, 
nije prestajao ni časak da — tobože u razgo- 
voru — rešeta krepost, dobar glas i čast ovoga 
ili onoga. Nije bilo čovjeka na dvadeset milja 
naokolo, koji ga nije čuo, kako priča neki novi 
škandal, a isto tako nije bilo ni čovjeka, koji 
je izbjegavao njegovoj zlobnoj mašti. Već je 
bio skrivio mnoge obiteljske razmirice i nepo- 
mirljive svađe među prijateljima, koji su do- 
tada bili vjerni na život i smrt. Ali usprkos tome 
radoznale žene, a i radoznali muževi, rado su se 
smijali njegovim opakim pričama i raznosili su 
ih naokolo, dok je on, naslonjen bez srama na 
crkveni zid, pričao i klopotao namigujući zna- 
čajno: 

»Hej, plemenita gospo, ne ćete li kupiti malo 
ove damastne tkanine? Žena gospodina Bartula, 
koja se mnogo brine za svoju ljepotu, jer hoće 
da se svidi pažu našeg dragog, kneza, naručila 
je ovakvu istu. Njen muž može da to plati, zar 
ne? Zgodan je to sudac, vjere mi, i ne prazne 
njemu parnice džep. Čuo sam, kako je Gennaro 
Carbino morao platiti sto dukata, da izbjegne 
vješalima . . .« 

»O kome tako govoriš, nevaljani kršćanine?« 
oglasi se najednom netko s lijeve strane trgovca. 
Klevetalo se okrene i opazi čovuljka odjevena 
u kostrijet, koji ga je odvažno mjerio pogledom 
punim srdžbe i samilosti u isti mah. Na sljepo- 
čicama je imao vijenac crne kose, a oko pasa 
omotao je konop, koji je završavao s tri debela 
uzla, u čast trima osobama presvetoga Trojstva. 
Giuliano se u prvi mah zbuni, ali htjede da i 
dalje ostane u svojoj ulozi i da pokaže slušao- 
cima, kako mu je malo stalo do tog fratrića. 

»Ko je taj prosjak,« okosi se on, »koji hoće 
da mi soli pamet? Hoćeš li se nositi, lijenčino i 
dangubo? Kad čovjek nije sposoban da se pre- 
hranjuje svojim radom i prosjači svoj kruh kao 
izgubljeni pas, morao bi se kriti, brate moj, a 
ne brbljati . . .« 

Pa htjede da nastavi svoje klevetanje, ali 
redovnik reče tiše: 

»Bog me čuo, Giuliano Ferretti! Hoću, da zlo, 
što ga tvoji razgovori prouzrokuju, postane 
smjesta vidljivo tvojim očima!« 

»Idi, budalo!« slegne ramenima Klevetalo, pa 
se okrene i produži svoje obično zlobno ocrnji- 
vanje: »Kupite samo, bez straha, gospodo! Ja 
vam jamčim, da vas ne ću prevariti. Ni jesam ja 
kao Francesco Darone, koji u svoje vreće so- 
čiva sipa kamenčiće . . .« 


SREDOVJEČNA PRIČA OD P. SERRESA 
PREVEO VOjniL RABADAN 

Ali riječ mu najednom zapne u grlu, i on sav 
protrne od straha. Dok je izgovarao posljednje 
riječi, vidio je, kako mu zajedno s riječima iz 
ustiju izlazi mnoštvo malih crnih iscerenih đa- 
vola, koji navališe na žene oko trgovca i svaki 
od njih uđe u jedno uho žena, tako da je svaka 
primila po dva đavola. Giuliano se grozno' pre- 
strašio ove pojave, ali se nije usudio da ništa 
kaže, jer je opazio, da je on sam bio svjedok 
ovog čuda. Žene nijesu ni primijetile, da su se 
đavoli uvukli u njihove uši. Međutim, dok je 
Klevetalo razmišljao, na trg su dolazili novi 



kupci, kojima žene brže bolje ispričaše sve opake 
klevete i laži, što su čule. Tada Giuliano ugleda 
novo čudo, još strašnije nego ono prvo: iz ustiju 
svake žene izletjela je čitava četa zloduha, koji 
nasrnuše u uši pridošlica. Giuliano sav u strahu 
pitao se, kako je moguće, da je jedan đavo 
ušavši u uho mogao poroditi u tako kratko vri- 
jeme sve te vražiće, koji sad izlaze na usta. 

»Prokleti fratar!« drekne najprije, kao da je 
fratar kriv ovom viđenju. No pomalo uvidi, da 
su ti đavoli zapravo njegovo djelo i da oni sad 
posvuda šire učinak njegovih kleveta. Spopade 
ga grižnja savjesti i on poleti za redovnikom, 
koji je odlazio. »Oče, molim te, zapovjedi, da 
to prestane!« 

»Što da prestane?« upita fratar. »Misliš li ti, 
da zlo ne postoji, kad ga ne vidiš?« 

»Ali«, opet će Klevetalo u sve većem strahu, 
»ako sam klevetajući bližnjega rasuo đavole po 
gradu, ako priznam, da sam lagao, hoće li doći 
anđeli?« 

»Pokušaj i vidjet ćeš,« odvrati fratar. Tada 
Giuliano potrči k jednoj skupini, u kojoj je 
prepoznao nekoliko svojih klijentica, i poviče: 

»Ne vjerujte, dobra čeljadi, onome, što sam 
vam pričao. Sve je to kleveta i ocrnjivanje! Go- 
spođa Borona najkreposnija je žena, a njezin 
muž najpravedniji sudac, a Francesco Darone 
nije nikad metnuo ni zrna pijeska u svoju 
robu... Ja, Giuliano Ferretti, velim vam to, i 
molim ih za oproštenje, što sam ogovarao i što 
sam vam lagao!« 

»Gle, gle, Klevetalo je poludio,« smijao se 
svijet. »Ili je možda previše srknuo . . .« 

A on je međutim očekivao, da će mu iz ustiju 
izići četa anđela i razići se po trgu da tjera đa- 
vole. Ali samo jedan Unđeo pojavio se pred 
njim, ma koliko se on derao. Taj anđeo pristu- 
pio je šuteći k ušima, u koje su unišli đavoli. Na 
svako je uho pokucao, ali ništa mu nije odgo- 
vorilo, kao da su đavoli zakračunali vrata. 

»Bože moj, Bože moj,« jecao je Klevetalo. 
»Taj anđeo ne će ništa popraviti!« 

Konačno anđeo uspije, da mu otvore jedno 
uho-, i uniđe. Klevetalo se već nadao, ali anđeo 
iziđe sam i ode tražiti kod drugih bolju sreću. 
A međutim Giuliano je gledao, kako se sve veće 
čete vragova množe i prelaze iz ustiju u uši i roje 
se, šire se po trgu i okolišnim ulicama. Očaj ga 
obuze: shvatio je’ da anđeo ne će ni za sto go- 
dina popraviti sam ono zlo, što ga čete vragova 
za čas učine. Osjeti gorko kajanje, udari u plač 
i pade pred noge franjevca, koji je još stajao: 

»Moli se za me, sveti oče, moli se za me! Zar 
će me Bog ostaviti u vječnom grizodušju? Sad, 
kada sam shvatio i kad se kajem, učini da pre- 
stane učinak mojih laži!« 

»Ne, Giuliano, ne,« odvrati blago Božji čovjek. 
»Bog će tebi oprostiti. Ali znaj, da se učinjeno 
zlo, kao i izgubljeno vrijeme, ne može nikada 
povratiti natrag!« 

* * * 

Nitko ne treba vjerovati u ovu staru legendu, 
ali mnogi, možda i svi ljudi, morali bi razmisliti 
o golemu značenju, što se krije u naivnom ruhu 
sredovječne priče . . . 


POKOSIMO SE 


svime, što je dobro, ako je naše! ,,Jajnine“ 


(makaroni, špageti, zakuha) izradba su naše 


domaće tvornice, koja nam služi na čast. 


NOVČANICE NA SVILI 

Zanimljiva je ideja, na koju su Japanci došli 
pri rješavanju svoje svilene krize. U Japanu 
imade mnogo svile, ali ne obiluju mnogim dru- 
gim sirovinama. Razumljivo je, da će u sadašnje 
vrijeme sveopće krize ljudi štedjeti što više budu 
mogli na onim stvarima, kojih malo imaju i koje 
teže dobave, a da će u prvome redu trošiti ono, 
što im je pri ruci, ili do čega mogu na lak i jeftin 
način doći. Stoga je razumljiva i ideja Japa- 
naca, da upotrijebe svoju svilu, koje imaju u 
izobilju, i u onim slučajevima, gdje je dosad 
nisu nikako upotrebljavali. Tako se dogodilo, 
da je Japan odlučio svoje novčanice izraditi od 
svile! I tim bi se načinom nešto pomoglo po- 
trošnji domaće svile i rješavaju svilene krize. 

U Japanu, a i drugdje po svijetu, novčanice 
imaju svoj razvoj. Prvotni gospodarski promet 
među ljudima bio je u naravi, u izmjeni dobara. 
Novac dolazi tek kasnije, da ta različita dobra 
zamijeni. No to je bio uglavnom kovani novac, 
izrađen od vrijednih i dragocjenih kovina. Pa- 
pirnati novac nova je faza u tome razvoju. 

Novčanice, koje mi danas imamo u papiru, 
nekad su se u povijesti i u različitim zemljama 
izrađivale i od druge tvari, koja je bila za do- 
tičnu epohu ili dotični kraj prikladnija. Tako — 
kao što Japan uvodi novčanice na svili — bilo 
je nekad novčanica na koži, na drvu i na rožini. 

U Evropi je prve papirnate novčanice uvela 
Engleska u 17. stoljeću, Francuska god. 1701., 
a Austrija 1762. No u Aziji nalazimo papirnate 
novčanice još mnogo ranije. U Kini ih upotre- 
bljavaju već u 9. stoljeću. Glasoviti moreplovac 
Marko Polo, koji je bio starinom Dalmatinac i 
koji je živio za vrijeme Rudolfa Habsburškoga, 
doplovio je oko Afrike i Azije sve do Kitaja, pa 
u svojoj knjizi »Mirabilia mundi« (»Svjetska 
čudovišta«, XIII. vijek) spominje papirnati novac 
u Kitaju. Te su novčanice (prema njegovu opi- 
su) imale pečat velikog kana s oznakom vrijed- 
nosti — i ljudi su ih morali uzimati kao pravi 
novac ... U to vrijeme gospodarski napredak 
Evrope nije još tražio da se kovani novac zami- 
jeni papirnatim. No i u Evropi su se u doba 
opsade ili velikih ratova tuitamo služili papirima 
mjesto zlatom i srebrom. Još više se u tu svrhu 
upotrebljavala koža: obično je to bila doznač- 
nica, na koju se kasnije isplaćivao pravi novac. 
Najstariji dokumenat o takvoj doznačnići imamo 
iz doba Konstantina Kopronima god. 743., zatim 
iz g. 1122. u Mlecima. Francuska je uvela tu no- 
vost pod kraljem Ljudevitom IX. Godina 1848. 
uvela je u Češkoj i Austriji kožnati novac, ali iz 
privatne inicijative i izvora. Poratna novčana 
stiska prisilila je bila, da se radi novac i iz kože 
(Tvornica koža Vogel u Mattghofenu g. 1920.). 
No nesamo koža i papir, — za novčanice je slu- 
žilo i staklo, porculan, kaučuk, kost . . ., a od- 
sada će eto u Japanu u tu svrhu poslužiti i — 
svila. (Lu Ka) 

ROMAft JEDNE OBITECJ1 
Norveški napisala Sigrid Undset 
Prevodi Kruno Krstić (nastavakj 


Ja nikako nisam pristajala Wegnerovima . . . 
sve mi je kod njih bilo nekako tuđe i nekako 
neprirodno . . . nisam podnosila njihove nazore 

0 životu. Jedini razlog, zašto sam rado odlazila 
k Rozi, bio je taj, što njene majke nije čitavo 
poslijepodne bilo kod kuće. Tako sam tamo mo- 
gla da se u miru igram kazališta, koliko sam i 
kako sam htjela, mogla sam da iznosim svoje 
sanje i pjesme . . . Roza se pokoravala i igrala, 
kako sam ja tražila. Sama za sebe izmišljala sam 
beskrajne priče, ali sam pazila, da ih njoj ne 
pričam. A kad bih se već izmorila maštanjem, 
odšuljala bih se k Olgi. Tamo je bila realnost, 
u kojoj se nešto zbivalo, i baš stoga, što je ta 
realnost bila surova i prosta, meni je nekako 
prijala... bila je to crvena nit u sivoj mono- 
toniji. 

Dok sad ovdje ležim, Torkilde, i mislim na 
svoje doživljaje ... na sav onaj gad i smrad, po 
kojem sam svojevoljno lutala ... ne znam . . . 
čini mi se, kao da nikako nije istina, da sam sve 
to doživjela . . . čini mi se, da sam sve to sama 
izmislila. Jedino, što sam sigurno doživjela, bila 
su ona popodneva kod kuće u majčinim sobama 
u Terezijinoj ulici ... i onda to, da imam dijete. 
Dijete, koje me nikada ne će poznavati! Dijete, 
koje ne smijem da pritisnem na svoje grudi i da 
ga poljubim od straha, da ga ne zarazim.« 

Blijed i ukočen gledao je Torkild u m)alo 
uvelo lice svoje sestre. Oko nosa i ustiju bila 
je tako smršavila, da se razabirala čitava linija 
gornje čeljusti. Crna kosa bila je počešljana 
s čela i privezana dvjema velikim žutim vrpcama 
kao u djece, a bijedno umiruće tijelo bilo je 
omotano u šarenu pokladnu odjeću. 

»Ja to ne shvaćam,« prošapta on, ukočen od 
groze. »Je ii to moguće . . . sekice moja mala . . . 
godine i godine živjeli smo zajedno, kao dje- 
ca ... i kasnije ... a ja nisam ništa ni slutio!« 

»Ti si uvijek imao nekoga, koga si volio. 
Volio si majku, gospođu Weg:ier i zatim Rozu . . . 
ti si bio drugačiji nego ja. I ja sam željela da 
darivam ljubav... ali čini se, da je moje srce 
zakržljalo, jer je primalo premalo hrane. O, 
tako sam željela da ljubim ... ali nisam mogla 
. . . trebalo je da netko dođe i da mi prvi kaže, 
da me ljubi. A osim Jensa nije nitko došao. A 

1 to mi nije pomoglo. Da me je on bar jednom 
čvrsto pograbio... da je bio zdrav i jak! Ali 
on je bogalj te se nije usuđivao. A opet. . . da 
je on bio zdrav i jak čovjek, uvjeren, da može 
postići sreću na ovome svijetu ... ne bi me bio 
toliko godina ljubio. Ja sam ga gotovo do smrti 
mučila. Ali zdrr.vi, za život sposobni ljudi ne 
oduzimlju sebi život radi stvorenja, kakvo sam 
ja. Oni jednostavno nađu drugu!« Ona se potiho 
nasmija. »To jest, uzimlju i ovakve, kakva sam 
ja... dokle im se svidi. S njima se zbiva isto, 
što i s nama ženama, kad se namjerimo na ka- 
kvu jeftinu rasprodaju u dućanu; budući da je 


sve tako jeftino, nakupujemo kojekakvih stvari, 
koje nam ničemu ne služe. Većina ljudi ne može 
da odoli napasti te uzimlju i ovakve, kao što 
sam ja, kad se na nas namjere... premda im 
zapravo ne trebamo . . . uzimlju nas, jer nas do- 
bivaju gotovo badava ... Za Jensa i za mene je 
tako i najbolje. Znaš li . . . ja nisam nikada bila 
njegova! Ali njemu se pričinja, kao da sam ja 
ipak njegova. On ne može da na ovom svijetu 
osvoji ono, što bi htio . . . nego se mora da zado- 
volji time, da pokupi ono, što su drugi bacili u 
kanal. Zato mi ne bi bila njegova ljubav do- 
voljna za čitav život. Ali za smrt . . . Jesi li vidio 
onu moju gadnu sliku, koja visi u salonu?« 
upita ona odjednom smijući se. 

Torkild umorno kimnu glavom. 

»Ja sam je Jensu darovala . . . kao uspomenu 
na mene.« 

»Doris,« molio je brat dršćući, »ne smiješ . . . 
dopusti, da je spalim.« 

»Jesi li poludio?« nasmija se ona . . . strašnim 
sablasnim smijehom djevojČure. »Jens treba 
tu sliku. Zar ne shvaćaš, da bi za njega bila 
smrt, kad bi njegove rane zacijelile?... Tor- 
kilde,« upita ona odjednom sa strahom, »možeš 
li zamisliti, da bi ikada u tvom životu mogao 
doći čas, kad ne bi više ljubio Rozu?« 

»Ne, ne mogu.« 

»Ljubi je uvijek, uvijek . . . ma što se desilo. 
To će koristiti malome Ivaru, kad bude kod 
tebe.« 

Čuli su, kako Lihme otvara vrata stana. Kad 
je unišao i položio na krevet veliku kitu ruža, 
ogrlila ga je Doris oko vrata i poljubila ga. 

»Jesi li se prošetao? Čini mi se, da izgledaš 
manje umoran, je li, Torkilde? Sad možeš za- 
moliti Ellen, da donese ručak . . . Jens i ja obično 
ovdje jedemo... ti se, je li Torkilde, ne bojiš, 
da bi se mogao zaraziti?« 

Za vrijeme jela bila je odlične volje, pila je 
crno vino i neprestano htjela da razgovara pi- 
skutavim šaptom s njima dvojicom, koji su sje- 
djeli uza nju i pokušavali da jedu. A kad je dje- 
vojka pospremila sto i donijela kavu, umolila 
ih je Doris, da zapuše. 

»Ja sam se prošle zime sasvim odučio od pu- 
šenja,« šlaga Torkild. 


Zastori su najljepši ures svakog doma I 
Čipke će kao ukras uvijek postojati! 
Platno je najpotrebnija stvar u kućanstvu 
U nas sve to na izbori 

»Ne smeta, moraš da opet počneš. Možete 
stati tamo uz prozor. Ne, ne ću kašlj ati . . . 
uostalom to ne bi bilo bogzna što. Mislite li, da 
ću ja ovdje ležati i gledati, kako dvoje dugonja 
piju kavu kao male djevojčice bez duhana... 
to uostalom dandanas više ne rade ni djevoj- 
čice. Molim te, Jens, daj mi danas kave . . . 
hajde . . . budi dobar . . .« 

Čuo se zvuk zvonca. Doris prošapta sasvim 
promijenjenim glasom: 

»To je mali.« 

Jens Lihme pođe do spremke, izvuče iz jedne 
ladice bijeli vuneni pokrivač i razastre ga na 
krevetu pred Dorisom. Na vratima se pojavi 
jedna debela žena crvenih obraza držeći u ru- 
kama zamotak dugog bijelog platna, koji se 
derao. 

»O, o, mali mišić ne će više plakati, lijepo će 
sad pozdraviti svoju mamicu. Gle, kako gospo- 
đica danas dobro izgleda!« 

Žena je položila zamotak poprijeko na krevet 
pred Dorisom te radoznalo zirkala u stranca, koji 
se nalazio u sobi. 

»To je moj brat iz Norveške, gospođo Jes- 
persen. Skinite, molim vas, Ivaru kapu i kapu- 
tić, da ga ujka može dobro vidjeti. Biste li po- 
pili šalicu kave . . . Jens, budi tako dobar pa po- 
nudi gospođi Jespersen kavu . . . unutra u sa- 
lonu.« 

Torkild i Doris ostadoše opet sami . . . s dje- 
tetom, koje je ležalo poprijeko na majčinoj 
postelji. Lišće mu je bilo crveno kao krv te se 
od plača nabralo u tisuće sitnih bora. 

»Mišiću, mišiću, ne viči tako . . . Torkilde, po- 
kaži mu sat . . . gle, hvata ga! Za svoju dobu je 
jako razvijen! Jesi li ikada vidio što slađe... 
gu . . . gu . . . zlato mamino . . . gle smije se! Zar 
nije zlatan? Jest, jest, guči tome čovjeku, to je 
Ivarićev ujka, on mišića voli, pa će lijepo na 
njega paziti, kad mame više ne bude ovdje. Ah, 
Torkilde, što misliš, hoćeš li moći da ga jako 
zavoliš?« 

»Hoću, Doris. Sigurno.« 

»Zar nije krasan?« 

»Dakako. Nema li možda previše košiće za 
svoje doba?« pokuša Torkild nešto da kaže. 

»Da, ima strašno mnogo košiće.« Doris po- 
gladi vršcima prstiju crnu kudravu glavicu. 


Živjela konkurencija! 

BUDILICE 

38-50 

V Dinara 

T ij uz 3-godištije jamstvo džepni satovi, željezni- 
v čarski Roskopf. Nikelanker stroj Din 55*— te raz- 

■ ** nog dragocjenog nakita i ostalih satova uz naj- 
niže cijene. 

POPRAVCI UZ NAJNIŽE DOKAZANE CIJENE: 
1 staklo na džepni sat šlifano Din 2*— 

1 kazalo na džepni sat . . . , 3*— 

Čišćenje džepnog sata . . . , 20*— 

Veći popravci na džepnom satu od Din 30 dalje 
Za sve popravke jamčim 3 godine. 

Roba se šalje uz pouzeće. Tražite besplatne cjenike ! 

RUDOLF HRNČIĆ, ZAGREB, Vlaška ulica br. 13 


»Jens je htio da se sa mnom vjenča . . . već jese- 
nas, sjećaš li se, kad sam ti rekla, da sam s njime 
zaručena, ... i sada u proljeće, malo prije nego 
se Ivar rodio. I onda bi dijete bilo tobože nje- 
govo. Šta misliš, jesam li krivo učinila, što nisam 
na to pristala...? Da sam pristala, dijete ne bi 
bilo nezakonito.« 

»Ne, ja mislim, da si dobro uradila,« reče 
umorno Torkild. Zar je ona ikad što osjećala 
prema Lihmeu . . .? 

»I ja sam nekako osjećala, da se Jens ne bi 
nikako mogao da snađe s djetetom. On ne voli 
Ivara. Ne znam, zašto; možda se nadao, da u 
ove posljednje dane ne će morati ni s kim da 
me dijeli. Ne mislim reći, da bi bio zao prema 
djetetu. Ali on ne može da uzgaja moje i Mo- 
gensovo dijete . . . Koliko ti traju praznici, Tor- 
kilde?« 

»Tri sedmice.« 

»To je dobro. Ja nikako ne ću poživjeti tri 
sedmice. A onda možeš, kad se budeš vraćao 
kući, da povedeš dijete sa sobom. Uzmi kakvu 
sestru bolničarku, da ga putem nadzire.« 

Ona je govoreći svukla s djetetovih nogu pod 
dugom haljinom cipelice i čarapice. 

»Podigni ga k meni,« prošapta ona, a oči joj 
poprimiše grozničav sjaj: »Ne osuđujem se da 
ga poljubim u ručice, jer ih siše, dok spava. Ali 
katkad mu poljubim noge.« 

Torkild podigne dijete. Pade mu na um, da po 
prvi put u životu drži u rukama živo dojenče. 
Pružio je Dorisi malo golo tjelešce . . . Ona je 
povlačila usne po sitnim nožicama i gladila ih 
licem. A onda je podigla divlji, gladan pogled 
k bratu. 

»Razumiješ... ako sam za svoje grijehe za- 
služila paklene muke . . . onda su to ove; sve bih 
na svijetu žrtvovala, da smijem svoje dijete pri- 
viti na grudi, pomilovati ga, izljubiti mu svaki 
i najmanji dio tijela... ah samo jedan jedini 
put ... al ne smijem!« 

Ona ispusti djetetove noge i padne natrag na 
jastuke. 

»Poljubi ga, da vidim.« 

Torkild posluša i prisloni oprezno usne na 
malu mekanu glavicu. 

»U usta,« zapovjedi Doris. Torkild zadrža ča- 
skom svoje usne na dječjim ustima. 

»Položi ga . . . dolje u dno kreveta,« prošapta 
uzbuđeno Doris, »i dođi ovamo k meni.« 

Ona ga ogrli oko vrata, privuče k sebi i čvrsto 
mu zagrize zubima u usne. I dok ga je divlje 
ljubila, prošapta: 

»To je poljubac moga djeteta . . . shvaćaš li . . . 
uzela sam ti s usana poljubac svoga djeteta.« 

Umrla je nakon sedmicu dana... Torkild je 
sve to vrijeme boravio u Holsteinsgade te je 
s Lihmeom porazdijelio noćni nadzor. Svake noći 
je sjedio uza nju i slušao njene strašne priče, 
koje je prikazivala kao svoje doživljaje. Nešto 
je u njima bilo istine, ostalo je izmišljala. I onda 
bi odjednom počela da govori o svom djetetu . . . 

Sama je znala, da je došao konac. Zadnje 
riječi, koje je rekla Torkildu, bile su: 

KNJIŽEVNOST 


Verner von Heidenstam: »BOŽJI PUT SV. Bri- 
GITE«, preveo Ante Šimčik, izdala Knjižnica Do- 
brih Romana, cijena broširano 30 Din, uvezano 
40 Din. — Verner von Heidenstam, loreat Nobe- 
love nagrade, pripada među pisce Skandinavskog 
poluotoka, koji je svjetskoj književnosti dao već 
desetak blistavih imena (Hamsun, Undset, Jacob- 
sen, Bjornstorn i dr.). To je neplodni, goroviti 
poluotok daleko na sjeveru, tmuran i maglen kao 
prosinačko svitanje. Nije dakle ni malo neobično, 
što su i pisci-, rođeni na njemu, zamišljeno tu- 
robni, uvučeni u se i skloni sanjarenju. Ponavlja 
se ta karakteristika od idiličnog Bjornstorna, 
preko psiholoških romana S. Undšetove i senti- 
mentalnih Jacobsenovih priča, do sanjalački kon- 
fuznog lirieara Hamsuna. 

»Božji put sv. Brigite« je historijski roman o 
švedskoj svetici. Čitav roman je čudna knjiga, na 
časove nejasna i hladna, a na časove opet sva 
ustreptala od topline, razlite preko čitavog niza 
blago niansiranih slika. Pusto Vattersko jezero, 
osamljeno i divlje sa svojim osebujnim šumom i 
galebovima, koji lete nad bistrom, hladnom vo- 
dom; snježne mećave sa sivim nebom, punim 
oblaka, u kojima sjedi crvena sunčana kugla i 
koji donose večeri sive, neprijatno tamne i 
mrtvački mirne; redovnici, koji sjede uz ognji- 
šta od pečene (na suncu) opeke, u sobama, gdje 
miriše nagorjela borovica slatkastim mirisom, od 
koga oči- prijatno suze; čitavu staru zemlju 
Švedsku iznosi Heidenstam u knjizi riječima pri- 
gušenim i tihim, kao da dobro promišlja, prije 
nego će koju metnuti na papir i kao da svaka 
od njih mora baš na tom mjestu biti, gdje je 
druga nikoja ne bi mogla zamijeniti. Isto tako 
oskudno i mračno, s tihom tugom u glasu, izra- 
đen je i onaj dio knjige, gdje se prikazuje put 
sv. Brigite. Ni u Jerusalimu, gradu u neposrednoj 
blizini tropskog sunca, nije se sjevernjak Heiden- 
stam mogao predati raskošnoj lirici južnih noći, 
gdje sve ponire u unutarnjoj muzici, koja je sa- 
svim dijametralna njegovoj Švedskoj. Najmilija 
mu domena ostaje i dalje meditacija, dana pro- 
sto, srdačno i uvjerljivo. Jedinstveni lik sv. Brigite, 
uvijek spokojan, lebdi pred nama, uza svu pri- 
vidnu prigušenost, intenzivan do smrti. I. K. 


muke . . . reduša Vim pomaže 



Za Vas je katkada pra 
muka, Vaše kuhinjs 
posudje održati blješta 
čistim i sjajnim, a sa 
to VIM čini lakoćo 
VIM tako brzo otstranji 
masnoću i sve ostat 
jela sa tanjura i zdje 
VIM sadrži sapuna 
zato on djeluje tal 
brzo i ne ostavlja ni ka 
ogrebotina. VIM je čuv 
po tome, što čisti br 
i pažljivo. 


VIM 


REDUSA VIM CISTI SVI 


»Ne misli, da se moraš kajati bilo za što, što 
se mene tiče. Sjećaj se samo, da si mi obećao, 
da ćeš Ivara odgojiti mjesto mene.« 

Zatim je zamolila njega i liječnika, da prijeđu 
u salon. 

»Obećala sam Jensu, da ću na zadnjem času 
biti s njim sama.« 

Oni su izašli ... i ona je umrla . . . sama s ve- 
likom ljubavlju, koju nije nikada razumjela. 

Nakon osam dana otputovao je Torkild s ma- 
lim svojim nećakom kući. Pratila ga je jedna 
sestra crvenog križa, Dankinja, da se stara oko 
djeteta na putovanju. Imala je da ostane, dok 
Torkild kod kuće ne uredi sve za dijete. 

XVI. 

Jedne subote u jutro početkom svibnja došao 
je Torkild u Kristijaniju na neku poslovnu kon- 
ferencu. Objedovao je u gradu, ali je kanio da 
se vrati kući vlakom od 4.30. Htio je da ode u 
lov, a usput je trebao i da posudi negdje psa; 
stoga se morao ranije da vrati. Vrijeme je bilo 
odlično — nebo blago i lagano sivo nakuhano, 
ali zrak lagan i tih. Nije bilo pogibelji da udari 


kiša. Dok je prelazio preko Eidsvoldova trga, 
opazio je, da se živica zazelenjela mladim 
lišćem, da su jablani porumenjeli, a grmovi jor- 
govana požutjeli od pupova, koji su tek izbili. 
Veselio se izletu u planine ... i tamo je sve po- 
malo klijalo i nicalo na rubu raskvašenih snježnih 
kupova. 

Prolazeći uz Spasiteljevu crkvu, primijetio je, 
da ne će stići na vlak od 4.30. A do drugoga je 
trebalo nešto više od jednog sata. On se okrenu 
i htjede da odmah ode u Grand-Hotel. 

Dok je prolazio uz prozore Giinterove kavane, 
pokucao je netko žestoko u staklo. On se okre- 
nu i opazi pod golemim proljetnim šeširom lice 
Betzy Lokke. Energično mu je domahivala 
rukom. 

Ušavši u kavanu, ugleda na jednom naslonjaču 
Betzy s njenom najmlađom djevojčicom, a na 
drugom Rozu s najstarijom. 

Betzy povika iz svega glasa: 

»Dobar dan, dobar dan!« i pruži mu ruku. On 
je prihvati, a zatim se porukova. s Rozom. Onaj 
kratak čas, dok je držao njenu ruku u svojoj, 
nije se usudio da je pogleda. (Nastavit će se.) 

PUT IZMEĐU POLJA U JESENI 


5L9V9 ULSTEHSHOG P9HL9MENT9 


Kađ je početkom prosinca g. 1921. 
nakon stoljetnih teških borba između 
Engleske i Irske bio sklopljen spora- 
zum, po kojem je osnovana Slobodna 
Država Irska, nije k toj novostvorenoj 
samostalnoj državi htio pristupiti 
Ulster, sjeverni dio irskog otoka. Taj 
dio Irske učinila je Engleska kroz sto- 
ljeća sebi sklonijim od ostale Irske, 
te se time kroz stoljeća ukorijenio 
antagonizam između Ulstera i južne 
Irske. Velike su bile borbe između 
ulsterskih unionista, koji su se borili 
za to, da Irska ostane pod Engleskom, 
i irskih nacionalista, koji su zastupali 
ideju irske nezavisnosti. Ta je borba 
završena kompromisom g. 1921., po 
kojem je od četiri petine Irske s ka- 
toličkom većinom stvorena samostalna 


država Irska s položajem dominijona 
u velikobritanskoj zajednici, a Ulster 
je ostao pod engleskim vrhovništvom 
s nekom autonomijom. Slobodna Dr- 
žava Irska nije međutim ni danas pre- 
stala zahtijevati ujedinjenje cijele 
Irske uračunavši i Ulster, koji se tom 
opire. Nedavno je priređena u Bel- 
fastu, glavnom gradu Ulstera, velika 
proslava prigodom otvorenja nove 
zgrade ulsterskoga parlamenta. To je 
bila zapravo manifestacija u čast En- 
gleske te je na toj slavi bio i sam 
engleski nasljednik prijestolja. Ulster 
čini jednu petinu irskog otoka, a ima 
oko 1,200.000 stanovnika, od kojih su 
nešto više od polovice protestanti, a 
ostali katolici. U Ulsteru je i grad 
Armagh, nekada sjedište sv. Patrika. 


Dolje: OTVORENJE NOVE ZGRADE PARLAMENTA U ULSTERU 
Lijeva slika: Zgrada parlamenta u Belfastu — Desna slika: Engleski nasljednik prijestolja princ 
od Walesa na proslavi tog otvorenja 



U GR 9 DO VI IH ii SI 

U Rimu se ove godine održao me- 
đunarodni kongres za proučavanje 
pitanja populacije i na njemu je iz- 
neseno nekoliko vrlo zanimljivih pre- 
davanja. F. Vieuille je održao preda- 
vanje o razlozima, koji danas uzro- 
kuju smanjenje stanovništva u po- 
jedinim državama. Između brojnih iz- 
nosi i razlog o nenadanom formiranju 
velegradova, u kojima se neobično 
smanjuje broj djece. F. Vieuille misli, 
da su suvremeni velegradovi u mno- 
gočemu slični gradovima iz staroga 
vijeka i da se u njima ponavljaju 



GRKOKATOL1ČKA C 
na mjestu sinagoge, u kojoj je Isus naučavao, 


brojni fenomeni, koji su postojali i 
u tim drevnim gradovima. Velike sta- 
re metropole, koje poznajemo iz po- 
vijesti, bile su vrlo kratkog vijeka. 
Glavni gradovi Mesopotamije, ogro- 
mni gradovi Egipta, stari Rim i t. d. u 
svojim su zidinama imali nevjero- 
jatno velike mase naroda. Ali njihovo 
stanovništvo tokom vremena postalo 
je sterilno, počelo je da pati od neke 
izmoždenosti i degeneracije. I kad su 
ti neobični gradovi potrošili sve sna- 
ge, koje su dolazili k njima iz bliže 
i dalje okolice, počeli su da pate na 
neplodnosti svojih stanovnika i broj 
djece u njima rapidno je padao... 
Isti proces se zapaža i u modernim 
velegradovima. Mnogi se od njih još 





IE IH9IUE DJECE 



hrane energijama iz svoje seoske 
* okolice, a mnogi se nalaze u stadiju 
propadanja: zdrava djeca viđaju se 
sve to manje. I ako se ne nađe način, 
jkako će se izmoreni gradski živalj 
obnoviti i pojačati novim seobama, 
J čeka za kratko vrijeme mnoge mo- 
derne velegradove sudbina drevnih 
, metropola. 

I Natrpanost velegradova, kondenzo- 
vanost njihova očito je jedan od raz- 
loga, koji čine, da se u njima rađa sve 
to manje djece. Tim socijalnim moti- 
vima, koji prouzrokuju ograničenje 


;ad su ga Nazarećani htjeli strmoglaviti s brda 


poroda, pridružuju se j ekonomski 
razlozi, koji su s njima redovito i 
usko povezani. Kondenzovanost ljudi 
u gradovima čini vrlo teškim borbu 
za opstanak pojedinca, a pogotovu za 
opstanak brojnijih obitelji malih rad- 
nika i siromašnog puka. Ta borba za 
opstanak postaje još teža u današnje 
doba opće krize i velike nezaposle- 
nosti. S druge strane veliki broj žena, 
koje su prisiljene da traže posla izvan 
svog doma, osjećaju, da bi ih čekale 
nepremostive brige i troškovi, kad bi 
morali voditi računa o brojnijoj dje- 
ci, pa ih se klone. Svi ti i još drugi 
razlozi treba da nas potaknu na du- 
blje ispitivanje i traženje pravih lije- 
kova i prave pomoći. 


Z JE N S K I 

Terezija Neumann iz Konnersreutha 

postala je po cijelom svijetu poznata 
po ranama, što ih ima po tijelu; kao 
što ih je Krist imao, te petkom ima 
viđenja o muci Kristovoj. Mnogo lju- 
di, među njima i učenjaka, pohodilo 
je već to selo u Njemačkoj, da vidi 
tu čudesnu pojavu seoske djevojke, 
o kojoj su napisane već mnoge knji- 
ge. Najčudnije je svima to, što kažu, 
da ona uopće ništa ne jede, a pije 
samo malo vode, pa ipak živi. Kako 
neprijatelji katoličke Crkve tvrde, da 
je sve to kod te djevojke samo bo- 
lest i prevara, odredio je mtinchenski 
nadbiskup, da se Terezija Neumann 
pregleda i prouči na klinici kojega 
sveučilišta, pa da medicinski učenjaci 
izreknu svoj sud o pojavama kod te 
djevojke. Ona je na to pristala, pa se 


SVIJET 

sad sa zanimanjem očekuje, što će 
učeni liječnici o tom čudesnom slu- 
čaju reći. 

Međunarodni savez žena pušačica 

postoji u Americi sa sjedištem u Nju- 
jorku. Taj se savez hvali, da ima po 
milijuna članica i da izdaje 2 časo- 
pisa. Predsjednica je tog saveza neka 
Miss Olive Cooper. Na njen prijedlog 
prihvaćen je zahtjev, da američke že- 
ljeznice uvedu posebne vagone za pu- 
šačke. One ne će da puše u istim 
vagonima s muškarcima, jer da mu- 
škarci još uvijek neprijazno i nerado 
gledaju ženu, koja puši. Osim toga da 
ne mogu pušačice biti zajedno s pu- 
šačima i zato, što muškarci ne puše 
s pravim užitkom nego samo iz obi- 
čaja, a žena da naprotiv jedina na- 
lazi u pušenju pravo uživanje. 


Dolje : DVA NOVA OBLI 
Lijeva slika: Kapa iz halila-svile s crnim obodom — Desna slika: Mali šešir spušten duboko desno 



HALJINA U SREDOVJEĆNOMSTILU sa crno-bijelim prugastim svilenim rukavima 
i kapom iz crne svile. Desno: POPODNEVNA I VEČERNJA HALJINA iz crnog 
finog vunenoga krepa s bijelim ogrtačićem i bijelom kapom 

Haljine se ove zime ističu osobito tim , što imaju često rukave od posve druge 
tkanine te se mogu i starijim haljinama dodavati novi moderni rukavi i tako 

haljini dati drugo obilezje. 




OKRUGLE KULE 


USPOMENE IZ IRSKE 
PIŠE DR JOSIP ANDRIĆ 


Što su Egiptu piramide, to su Irskoj njene 
okrugle kule (Round To\vers). Razasute po svoj 
Irskoj kao da su to nebrojeni prsti, koji su uprti 
prema nebu označujući Ircu simbolički, kuda 
treba da upravi svoj pogled i sve svoje pouzda- 
nje u najtežim časovima. Irska je zaista imala 
više teških časova nego mnoga druga zemlja, a 
te su okrugle kule tisućugodišnji spomenici iz 
onih vremena, kad je era tih teških vremena 
Irske započela. I kad danas Irac stranca vodi 
k takvoj okrugloj kuli, pokazuje s ponosom na 
nju i govori: 



OKRUGLA KULA NAD O’CONNELLOVIM GROBOM 


»Ove su kule najstariji spomenici naše ljubavi 
prema domovini.« 

Ima ih svega oko sedamdeset širom Irske. O 
njihovu postanku mnoga su najraznoličnija na- 
gađanja. Jedni ih dovode u vezu s keltskim sve- 
ćenicima druidima, drugi misle, da su služile za 
astronomska opažanja, treći drže, da su u njima 
stanovali pustinjaci, ali je najopćenitije prihva- 
ćeno mišljenje, da su to bile obrambene kule, u 
kojima je bila smještena irska straža u doba 
danskih i normanskih provala u Irsku. Podizane 
su od 9. do 12. stoljeća, i to obično uz crkve i 
samostane, koji su od doba sv. Patrika postajali 
malo pomalo središta svega kulturnog života u 
Irskoj. Da se obrane od pljačkanja danskih četa, 
ti su se samostani utvrđivali i bili opkoljeni opko- 


pom. A nedaleko crkve sagrađena je okrugla 
kula, s koje bi budno oko stražarevo pazilo, ne 
će li ugledati, da se s koje strane približuje ne- 
prijatelj. Čim bi što sumnjivo opazio u daljini, 
dao bi znak za uzbunu. 

Te su karakteristične irske kule visoke od pet- 
naest do četrdeset metara, te se završuju šilja- 
stim krovom. Razdijeljene su u više spratova te 
se sa svakoga pruža vidik kroz male otvore. Ulaz 
u kulu je po nekoliko metara iznad zemlje, pa 
se do njega treba popeti po ljestvama. Čim bi 
s kule bio dan znak, da se približuje neprijatelj, 
redovnici su ostavljali knjige, posezali za obram- 
benim oružjem, jedan dio bi ih se popeo po lje- 
stvama u kulu, tu bi zaposjeli sve spratove i po- 
vukli za sobom ljestve. Kad se neprijatelj htio 
približiti kuli, bacali bi na nj kamenje, te se bra- 
nili i drugim oružjem. Dotle bi se sabrali alar- 
mirani irski borci iz cijele okolice, tako da su se 
Danci i Normani redovito morali s bojišta po- 
vući. Zahvaljujući vjernoj službi tih svojih okru- 
glih kula Irci su u unutrašnjosti Irske junački i 
ustrajno odolijevali nasrtajima Danaca, koji su 
svoju vlast uspjeli ustaliti i zadržati kroz go- 
tovo dva stoljeća samo u primorskim krajevima. 

U Glendaloughu, četrdesetak kilometara južno 
od Dublina, nalazi se jedna od najviših irskih 
okruglih kula: visoka oko 40 m s opsegom od 
16 m ima sedam spratova, a ulaz joj je 3 m iznad 
zemlje. Položaj te kule u dolini opkoljenoj s tri 
strane brežuljcima i u blizini maloga jezera daje 
posebno obilježje slikovitosti tog romantičnog 
mjesta sv. Kevina, jednog od najvećih irskih 
svetaca, koji je tu djelovao i g. 618. umro navr- 
šivši 120 godina života. Odatle je potekao i du- 
blinski nadbiskup sv. Lovrinac OToole, kojega 
prognaše Englezi, kad su provalili g. 1170. u 
Irsku. 

Druga tipična okrugla kula je ona, što se diže 
u mjestu Clonmacnoise, oko 150 km zapadno od 
Dublina, iako je samo upola tako visoka kao ona 
u Glendaloughu. Clonmacnoise, osnovan sredi- 
nom 6. stoljeća od sv. Kiarana, bio je središte 
stare kršćanske Irske, odakle su se misionari 
razilazili širom Evrope i kamo je koncem osmoga 
stoljeća Karlo Veliki kao u sjedište najslavnijih 
tadanjih škola poslao slavnog učenjaka Alkuina, 
kojega je cijenio kao svog najboljeg savjetnika 
i koji je uzor samostanskih škola, kako ih je 
vidio u Irskoj, prenio u Francusku, a odatle se 
raširiše po svoj zapadnoj i srednjoj Evropi. 

Imitacija okrugle kule iz Clonmacnoise po- 
stavljena je usred Dublina na trgu College Green, 
do kojega vodi ravna ulica Dame Street smjerom 
k istoku od Dublinskoga dvorca. Kad sam dru- 
goga dana svog boravka u Dublinu stao pred 
tom neobičnom sivom okruglom kulom, dozvao 
sam sebi u pamet, da taj spomenik irske pro- 
šlosti potsjeća na isto doba, u kojem se na obali 
Jadrana pod knezovima i prvim kraljevima stala 

( VAŠA “DJECA imat će k Svetom Nikoli i Božiću 
najveću radost, ako im darujete 
KNJIGE IZ KNJIŽNICE DOBRE DJECE 

razvijati hrvatska država. I bilo mi je, kao da 
sam u blizini te kule dospio u neku atmosferu, 
koja mi svu irsku davninu čini shvatljivijom i 
bližom. I kao da vidjeh u daljini te davnine mle- 
tačke galije »kraljice mora«, gdje jurišaju na 
hrvatske obale u isto doba, kada su nasrtljivi 
»kraljevi mora« evropskoga Sjevera jurišali na 
irske obale. Propade i jednima i drugima slava, 
a Irci i Hrvati se održaše. Požalio sam samo u taj 
čas, što mi Hrvati nemamo iz toga doba nikakvih 
tako općenitih spomenika, kakve Irci imadu u 

svojim okruglim kulama. 

* 

Stojeći još tako pred tom okruglom kulom, 
simbolom irske borbe za slobodu i samostalnost, 
vidim u duhu engleskoga kralja Henrika II., 
kako g. 1171. dolazi jašući na čelu svojih osva- 
jačkih četa. Tu negdje u blizini podiže nasred 
poljane drveni dvor i poziva irske vladare na 
božičnu svečanost, kako bi uz gozbu stekao nji- 
hovu sklonost, da ga priznadu vrhovnim gospo- 
darom Irske. Falsificirana bula pape Hadrijana 
IV. imala je dokazati, da je taj kralj, ubojica 
nadbiskupa Tome Becketa, dobio na dar Irsku od 
Sv. Stolice, pa je sad samo trebalo bilo milom ili 
silom provesti to tobožnje pravo. Pape Hadri- 
jana IV. već davno nije bilo među živima, kad se 
Henrik II. na poziv prognanog irskoga vladara 
Diarmoida odvažio stupiti na tlo Irske. Njegov 
vojskovođa Strongbow mu je pripravio put. A 
sad je kralj osvajač tu na tlu današnjeg Dublina 
slavio s vladarima i poglavicama irskih plemena 
božično slavlje i primivši time na prevaru nji- 
hovo poklonstvo prisvojio je sebi pravo vlasni- 
štva nad cijelom irskom zemljom, kako je to 
kralj imao i u Engleskoj (još i danas formalno 
postoji vlasničko pravo engleskoga kralja na 
svu englesku zemlju). Tim načinom je Henrik II., 
čija smrt pada u istu godinu kao i hrvatskoga 
kralja Zvonimira, uveo englesku sedamstogodiš- 
nju vlast na ovo tlo, koje se toj uzurpaciji svom 
snagom svojih sinova otimalo. 

Spomen na Henrika II. i na njegov udublinsku 
božičnu gozbu, koja je zagorčila Ircima tolika 
stoljeća, čuva ulica (Suffolk Street), koja za- 
kreće nalijevo nešto dalje od ove okrugle kule, 
pred kojom sam u tom spominjanju stajao. 
S gozbom je engleska vlast u Irskoj započela, 
da kasnije gladom pokuša istrijebiti iz nje sve, 
što irski osjeća i diše. 





HRVATSKO PJEVAČKO DRUŠTVO .VIJENAC" U POŽEGI 


JEDIM KULTURNU PROSLAVU 
U SLAV. POŽEGI 

Dne 20. studenoga o. g. proslavilo je hrvatsko 
pjevačko društvo »Vijenac« u Slav. Požegi pe- 
desetu godišnjicu svoga rada. Proslava je u sva- 
kom pogledu uspjela uz učešće čitavog grada 
Požege, što može poslužiti kao najbolji dokaz, 
od kakvog je značenja i kakvu zaslugu ima to 
marljivo društvo u kulturnom životu požeškog 
kraja. 

Temelj »Vijencu« dao je inžinjer Vilim Just, 
koji je g. 1851. došao u Požegu iz Frankfurta na 
Odri i tu osnovao društvo: »Požegaer Lieder- 
tafel« u svrhu da goji crkvene pjesmč i sudje- 
luje kod koncerata. Znak im je bio modra 
vrpca, pečat lira s natpisom »Liedertafel zu Po- 
žega«, zvalo se i »Kranz«, poslije »Vijenac«. 

Od g. 1870. — 1881. više društvo kao takvo nije 
postojalo, nego samo dobrovoljni pjevači i pje- 
vačice s Justom pjevaju kod crkvenih svečanosti 
i javnih zgoda. G. 1881. ponukani Justom a na 
čelu Dragutinom Lermanom nastoje građani 
oko toga, da se osnuje novo pjevačko društvo. 
Za to su neumorno radili braća Skenderi, Đuro 
Balog i Amon Hendl. Uspjeh je bio velik tako, 
da su pravila novog hrv. pjev. društva »Vijenac« 
bila potvrđena 24. svibnja 1882. 

Do sada bili su ovi društveni predsjednici: 
Ferdo Šleimer, Janko Šovari, Adolf Schibel, Ivan 
pl. Csillayhi, Julije pl. Hegediis, Dragutin Ler- 
man, Hinko Stipanić, Dr Edo Kurschner, Dr 
Ernest Predragović, Teodor Filić, Milutin Juz- 
bašić i Slavko Balog. 

Najveće slavlje doživio je »Vijenac« prigo- 
dom proslave svoje 25. godišnjice i posvete nove 
zastave g. 1907. Na tu proslavu došla su pjevačka 
društva Kolo, Davor, Lipa, Vlašić, Zora, Danica, 
Graničar, Relković, Zrinski, Preradović, Lisinski. 
Uopće je pjevačko društvo »Vijenac«, otkad po- 
stoji, središte glazbenog i kulturnog djelovanja 
u Požegi, te uživa najveći ugled u građanstvu. 

Danas društvo »Vijenac« broji 50 pjevača. 
Poratna kriza zahvatila je i »Vijenac«. Novi nje- 
go vodstvo stavilo si je za zadaću da obnovi to 
jedino pjevačko društvo u Požegi, a da je u tome 
uspjelo, dokazom je i svečana proslava pedesete 
godišnjice društva. 




RADIO ARARATI 


M ovi odio 



Sve vrsti najboljih radio aparata na 
bateriju i električnu mrežu. Aparati za 
kratki val (Vatikan). 

KUĆNI KINO 

Kino ra školu i kuću. — Veliko skla- 
dište filmova na posudbu. — Cijene 
veoma umjerene. — Tražite ponude 
od poznate tt. 

K/NOFOT, Zagreb, Jurišićeva 3 




ASPIRIN 

T A B LETE 

Odobreno od Ministarstva soc. politike i 
nar. zdravlja B. Br. 15516 od 29. [X. 1932. 


KUĆAMSl VO 


KUHINJSKI RECEPTI. 

Pašteta iz jetara od živadi. Nareži 
suhe slanine na kocke i prži je na do- 
sta masti. Kad je slanina napola ispr- 
žena, dodaj narezanog luka, pirjani 

1 na koncu piidaj narezana jetra, list 
od lovora, nekoliko zrna cijeloga pa- 
pra. Ohladi sve skupa sasvim i faši- 
raj. Tek zatim posoli i dobro promi- 
ješaj. U jednoj posudi spremi na hla- 
dno mjesto, pa upotrebljavaj za send- 
viče ili za večeru na kruh. 

Kaša od zeca sa odrescima od zeca. 

Od zečevog hrpta izvadi mesa te na- 
reži odreske, pa ih našpikaj i namaži 
senfom. Sve drugo meso posoli i pir- 
jani na masti, suhoj slanini, malo lo- 
vorova lista, cijelog bibera i polijevaj 
vrhnjem, dok ne bude mekano. Onda 
skini s kostiju i faširaj. Mast malo za- 
praši brašnom i zalijevaj, da bude 
umak (sos), koji procijedi (propasi- 
raj), pa metni u nj faširano meso. 
Odreske namoči u brašno i prži na 
jako vreloj masti. Usred zdjele visoko 
postavi- kašu od zeca, a unaokolo po- 
redaj odreske. Serviraj sa brusnicama. 

Štuka u vrhnju. Očisti štuku, nareži 
komade na 2 prsta debele, posoli, ma- 
lo pooapri biberom, složi u jednu 
šerpu, prelij dobrim vrhnjem i zakipi 
u pečenjari. Serviraj s makaronima. 

Kolač od meda. Uzmi 15 đkg sitnog 
šećera, šest žumanjaka te miješaj 
pola sata, dok ne bude gusto. U to 
metni 15 dkg meda zajedno s 15 dkg 
oraha, 15 dkg brašna, cimta, limuno- 
ve kore, pol omota praha za pečenje, 

2 žlice ruma, a na koncu snijeg od 6 

bjelanjaka. To se peče u tepsiji na- 
mašćenoj guščjom mašću ili masla- 
cem. S. A. 

Vino od šipka (divlje ruže). U bocu 
od 5 1 stavi se 134 1 zrela šipka, obre- 
zana s obje strane i nalije na nj 3 1 
mlake vode, u kojoj je prokuhano 
130 dkg šećera. Boca se zaveže per- 
gamentpapirom i-zbodenim iglom i 
ostavi 14 dana na toplu mjestu, ali se 
svaki treći dan dobro protrese. Na- 
kon 14 dana ocijedi se tekućina metne 
u drugu bocu i začepi ili opet zaveže 
pergamentom, ali taj se ne izbode. 
Tako stoji 10 nedjelja, a onda se opet 
ocijedi, nalije u omanje boce, začepi 
i» metne u podrum tako, da boce leže. 

Čaj od šipka čisti bubrege i mjehur 
i djeluje izvrsno protiv kamenca i 
taloga bubrega. (1 žlica šipka bez 
koščica za 1 šalicu čaja.) M. Š. 


Svaki razuman i naobra- 
žen stvor , bila to gospođa 
ili gospodin , ne može da 
bude otmen član današnjeg 
društva , ako je ćelav i 
bez njege kose. Zato neka 
svatko po jedan puta na 
mjesec pere svoju kosu sa 
kosoperom Shampo od ko- 
prive. Omot stoji samo 

KAPTOLSKA LJEKARNA 



S V. MARIJE, ZAGREB, 


Din 3'—. Osim toga valja 
u tjednu 2—3 puta kosu 
kvasiti i tjeme sa pozna - 
tom starom Biljevnom is - 
crpinom od kopriva , koja 
čini kosu punom , zdravom 
i uglađenom. Boca stoji 
samo Din 20 — . Proiz- 
vodi i u promet stavlja 
stara god. 1599. osnovana 

DOLAC KRAJ TRŽMCE 

DRUGI KONCERAT ZAGREBAČKE 
FILHARMONIJE. 

Zagrebačka Filharmonija nastupila 
je 14. o. mj. na simfonijskom kon- 
certu u Glazbenom Zavodu s mnogo 
boljim programom nego na prvom 
svom koncertu ove sezone. Webe- 
rova ouvertura k operi »Strijelac 
vilenjak« tipično je djelo stare njema- 
čke romantike, Čajkovskijev 
Koncerat za klavi.r i orkestar u b-molu 
op 23. grandiozna je kompozicija ve- 
likog ruskog simfoničara, koji je ro- 
mantiku zapadne Evrope nakalamio« 
na rusko deblo, a Brucknerova 
III. simfonija u d-moki, posvećena Ri- 
kardu Wagneru, reprezentira vagne- 
rijansko novoromantičko doba na po- 
ljiu čiste simfonijske, apsolutne glazbe. 
Brucknerove simfonije jesu uz Bee- 
thovenove najsjajnije glazbene teko- 
vine te vrste. Nitko nije iza Beetho- 
vena umio da razvije u svojoj -glazbi 
toliku simfonijsku širinu i tako veli- 
čanstvenu simfonijsku arhitektoniku 
kao Antun Bruckner, genijalni po- 
božni orguljaš, koji je ideju Boga 
umio tako divno da uzveliča na te- 
renu svjetovne muzike. Stvarao je 
uglavnom samo mise i simfonije. I’ 
ova treće simfonija ima već u prvom 
stavku koralnu temu, a Adagio mu je 
sav prodahnut religioznom toplinom. 
Uopće je svojim simfonijama gradio^ 
hramove Božjem Veličanstvu. 

Dirigent Lovro Matačić pokazao je 
ovim koncertom, da ima profinjeno 
shvaćanje za duboku glazbu i njenu 
stilsku reprodukciju. Bruckneru je 
posvetio mnogo ljubavi nastojeći nam 
ga što većma približiti. Uspio je pot- 
puno. Kod Čajkovskija je dao maha 
temperamentu, u čem se solistica na 
klaviru, Američanka Rosalina Kaplan 
iz Čikaga, s njim upravo natjecala. U' 
cijelosti bio je ovo jedan od najuspje- 
lijih zagrebačkih simfonijskih konce- 
rata u nekoliko posljednjih godina, a 
za takve koncerte pokazala je razu- 
mijevanje i publika napunivši dupkom 
dvoranu, što je svakako u današnje- 
doba rijetkost. Dr J. A. 

KRATKI PROGRAM ZAGREBAČKE 

RADIO-STANICE ZA NAREDNI 
TJEDAN. 

Svakoga dana zagrebačka radio- 
stanica šalje u 12.20 sati kuhinjske re- 
cepte, u 19.10 kulturne i društvene vi- 
jesti, u 22 sata novinske i metereolo- 
ške vijesti. 

Od najznačajnijih stvari, koje nam 
zagrebačka radio-stanica narednog 
tjedna daje, treba napose spomenuti 
ove: 4. prosinca. U 11 sati prenos 
sv. Mise iz crkve sv. Katarine, radio 
kor pod upravljanjem Miroslava Špil 
lera pjeva misu »In honorem sancti 
Josephi« od Ign. Mitterera, na orgu 
ljama svira dr Milan Majer. — 5. p r o 
s i n c a. U 20 sati prenos opere. — 7 
prosinca. U 16.15 sati opis nogo 
metne utakmice između Engleske 
Austrije, koja se održaje u Londonu 
U 17.10 sati dječje priče. U 19.35 sati 
pučko predavanje dra A. Gahsa 
»Vjerski obredi najstarijih naroda. < 
U 21.15 sati simfonijski koncerat (pre 
nos iz Londona). — 8. prosinca 
U 11 sati prenos sv. Mise iz crkve sv 
Katarine, »Kind Jesu Messe« od J. 
Schweitzera. U 11.45 sati simfonijska 
glazba (Beethovenova VI. simfonija, 
Handelovi fragmenti- iz »Mesije«). U 
20 sati prenos opere »Manon«. 

Jedan uspjeh radiofonije. Na malo 
čudan način bio je izvršen prvi radio- 
telefonski razgovor između velike Bri- 
tanije i Kanade. Predsjednik kanad- 
skih državnih željeznica vozeći se u 
jednom vlaku, koji je jurio velikom 
brzinom između Montreala i Quebeca, 
razgovarao je sa svojim tajnikom, ko- 
ji se nalazio u Londonu. Razgovor je 
trajao nekoliko minuta i čuo se veoma 
dobro. Za taj razgovor kombinirali 
su radiofoniju sa običnim telefonskim 
kabelima. 

Prva radiostanica sa ultrakratkim 
valovima u Vatikanskom gradu. Prije 
nekoliko dana instalirao je poznati 
izumilac radija Marconi prvu stanicu 
s ultrakratkim valovima u Vatikanu. 
Prednost takvih stanica je u tome, što 
se emisije čuju na veoma velike da- 
ljine, a aparatima za primanje nije 
potrebna jaka anodna struja, nego se 
mogu upotrijebiti 3 obične džepne 
baterije. Sami aparati su dosta maleni 
te se mogu nositi u običnom ručnom 
koferu. Ovo će dobro doći izletnicima, 
koji će moći sa sobom nositi radio- 
aparat na izlete kao sada gramofon. 
Antena je obično smještena u po- 
klopcu kofera. 

DOMAĆICE 

kupujte potrebitu sta- 
klarsku porculan- 
sku robu u staklani 

R. PASAIUĆ, ZAGREB, 

Ilica 5 Ilica 5 


Vatikanski filmovi. Nedavno je sveti 
Otac podijelio svoj blagoslov skupim 
duhovnika, koji su otputovali u Holly- 
wood, da prouče izrađivanje zvučnih 
filmova. Sveta stolica uviđa veliki 
upliv kina na današnje društvo, pa je 
odlučila da proti zlim filmovima, koji 
dolaze u promet, izradi dobre filmove 
iz prvih doba kršćanstva, a sa najmo- 
dernijim srestvima. U tu svrhu bit će 
snimane brojne snimke u rimskim ka- 
takombama. Druga vrsta filmova bit 
će namijenjena životima svetaca, koji 
mogu imati neprocjenjive vrijednosti 
u uplivu na izgradnju i odgoju omla- 
dine. Sve uloge svetaca i pravednika 
igrat će u tim filmovima isključivo 
duhovnici. Napokon će biti izvođeni 
i filmovi o životu modernog vjernika. 
Bit će prikazan u boju s raznim na- 
pastima, pa i to kao u sumnjivim stva- 
rima znade on izabrati pravi put: ti 
će filmovi dakle biti putokaz vjerni- 
cima u vrtlogu suvremenog života. 


A 


H 


Problem broj 10. 

ZV. Trojbar, Slav. Požega 



Bijeli matira u 3 poteza. 

Crni: Kd7, Pc4, f6. 

Bijeli: Kf5, Te8, Sd5, d6, Pb4, b6, 
c3, d4. 

Ovim brojem završavamo IV. tro- 
mjesečje šahovskih problema. Sva rje- 
šenja ovoga tromjesečja treba poslati 
na Uredništvo najkasnije do 12. pro- 
sinca o. g. U božičnom broju bit će 
objavljen rezultat i nagrade. 



Odobreno od Ministarstva aoc. politike 

i nar. zdravlja S. Br. 15051 od 26. 8. 1932 


ZADRUŽNA PUČKA ŠTEDIONICA 

k. z. u ZAGREBU 

21. TOMISLAVA KRALJA TRO 
prima uloške i daje zajmo- 
ve uz najpovoljnije uvjete 



kao i ostalo željezno po- 
kućtvo kupujete najbolje 
i najjeftinije kod proiz- 
vađača 

FILIP BAUMA ZAGREB 
ulica Ivana Dežmana 1 

(Prolaz u Tuškanac) 
Telefon broj 83-60 i 53-46 



SIJED/! KOSA 

Pojavljuje se često i kod mlađih ljudi, to je znak da 
je kosa bolesna, da nema dovoljno dobre i potrebne 
hrane za izgradnju boje kose. Takva kosa sijedi, otvrdne 
i lako ispada. Hod mladih ljudi preporuča se protiv toga 
odmah upotrijebiti sigurno sredstvo, a to je BUjevna 
iscrpina od koprive, ona daje kosi hrane, da ova opet 
može da izgrađuje boju kose. Redovitom njegom i 
uporabom u tjednu od 1 — 2 puta neće se više sijeda 
kosa pojaviti kod mladih ljudi. Hod ostarjelih ljudi, koji 
posijede, preporuča se upotreba zvanrednog sredstva 


. .. . . „ . _ , za povrat prijašnje boje kose, a to je sredstvo Dr Wak 

tonsena amerikanski Hair Restonative. isprva rabi se 3— ~ ' 

i i r-n-f ! c* //nWa L/r\ ca ca crna n ^ M A « /_ j. _ / _ 


povrati 
u tj ’ 


.. .. , . , 5 dana redom, dok se boja kose 

[rat i, sijeda kosa sasma nestane, a iza toga restauriranja boje, dovoljno ie kosu 
- jednu 1 — 2 puta nakvasiti sa Hair Restonativom. Cijena bočice Din 20'— Proizvađa 
i stavlja u promet stara god. 1599. osnovana KAPTOLSKA LJEKARNA 5P. MARIJE, 

LJ E H A R N i H VLATKO BARTULiC, ZARREB, DOLAC HR AJ TRŽNICE 

ZA SVOJE NEĆAKINJE I DRUGU DOBRU DJECU K SVETOME NIKOLI NAPISAO JERONIM KORNER 
ILUSTRIRAO KAMILO RUŽIČKA 


Mala Marija je izišla neopa- 
ženo iz kuće. Htjela je da na je- 
dnoj bliskoj poljani ubere cvi- 
jeća svojoj majci za imendan. 
Njena je majka bolesna ležala u 
krevetu. Njoj bi ljepši dar bio 
dobar objed, da se okrijepi nje- 
no slabo tijelo. Ali o tom mala 
Marija nije ni znala. A, da je i 
znala, zar bi joj mogla pomoći 
onako malena? Otkud bi ona 
smogla dobar ručak? Ta bilo joj 
je jedva šest godina. 

Bilo je to u svibnju na dan sv. 
Jelene, čije je ime Marijina mati 
nosila. Polja su bila puna razno- 
bojnog cvijeća, ali najljepše je 
zacijelo na onom polju, po ko- 
jemu ona ide. Išla je mala Ma- 
rija sva radosna, što će ubrati 
svojoj majci ponaj ljepšeg cvije- 
ća. Ona se sjeća puta do one li- 
vade, po kojoj se prosulo čitavo 
bogatstvo najdivnijih cvjetova. 
Lanjske je godine išla tamo 


s majkom. Baš na dan svete Je- 
lene. Spominje se, kako je njena 
mati ubrala veliku kitu cvijeća 
htijući da ga ima kod kuće o svo- 
me imendanu. To je dobro za- 
pamtila Marija i htjela je da svo- 
ju majku danas obveseli. Ali da- 
nas odmah u početku nije našla 
cvijeća. Ili ga je netko pogazio 
ili je možda ona zalutala? Sveje- 
dno, ona je dalje koracala nada- 
jući se, da će se svaki čas pred 
njom ono zašareniti. 

Tako idući došla je do jedne 
šume, mračne i ogromne. Pred 
tom šumom je bilo uistinu div- 
nog cvijeća: i crvenog i plavog 
i žutog. Ona ubere dvije kite, 
onoliko velike, koliko su ih mo- 
gle obujmiti njezine dvije ručice. 
I tek je tada opazila, da se na- 
lazi pred šumom. Pred tom tam- 
nom i strašno velikom šumom 
ona je osjetila strah. Čula je pri- 
povijedati, da se u šumi kriju vu- 


kovi, medvjedi i druge opasne 
životinje. Tu su zvijeri, koje bi 
nju onako malu vrlo lako mogle 
proždrijeti. Jedva se odvažila da 
trči bojeći se, da ne bi šum trave 
i topot njenih nogu dozvao koju 
zvijer iz šume. Ali netom je po- 
trčala, opazi iza jednog grma po- 
mamnog vola, koji je mahnito 
prema njoj skakao. Mala Marija 
stane kao ukopana od straha. 
Kad joj se vo približio i vidio 
njene oči, nije joj ništa zla uči- 
nio. Marija je bila tako dobra, 
da joj se dobrota čitala u očima. 

»Ne boj se,« reče joj vol. 

»A kome si ubrala to cvijeće?« 
zapita je vo dalje blagim glasom. 

»Svojoj mami. Njoj je danas 
imendan,« odgovori Marija. 

»Dođi sa mnom. Ja ću te po- 
vesti k vodi. Tebi je daleko još 
do kuće, zar ne?« 

»Jest.« 

»Eto, pa ćemo u vodi okvasiti 
cvijeće. Neka bude svježe, kad 
ga ffbdaš svojoj majci.« 

On ju je odveo k jednoj obliž- 
njoj česmi i nastavio je svoj put. 

Marija se veselila, da smočeno 
cvijeće ne će uvenuti do kuće i 
da će ga svježe predati majci. 
Osim toga bila je radosna i po- 
nosila se, što će joj moći ispri- 
čati svoju zgodu s volom. Ali 
njezina se radost brzo pomutila. 
Na icvijeće, što se caklilo od ka- 
pi, padne teški, crni kukac, iz- 
grize najprije latice jednog stru- 
ka, pa onda i drugog. Marija se 
nije usudila da ga otjera rukom, 
tek je treskala i mahala. Ali ku- 
kac se čvrsto držao i nije se dao 
otresti. Imao je dobar tek! 

Slika lijevo: 

OKO STABLA Č U VA|LJ !S U 
STRAŽU MLADI MEDVJE.DI.. 



Mala Marija je gorko plakala. 
Njezin plač čuo je neki stari 
medvjed, koji je išetao na polja- 
nu željan majskog sunca. On je 
razumio, zašto plače mala Ma- 
rija, jer je bio otac mnoge dje- 
ce. Sažalila mu se i pošao je 
k njoj, da je utješi. Marija se po- 
novo uplašila, kad je vidjela ve- 
likog medvjeda, ali on ju je tako 
blago umirivao, da ga se ona 
usudila pomilovati. 

»Dođi sa mnom,« reče joj 
medvjed. »Ja ću ti dati lijep dar 
za tvoju majku, ljepši od cvi- 
jeća, koje ti je kukac uništio.« 

Kad Marija privoli, medvjed 
se lijeno ispruži ničice i ponuka 
Mariju da uzjaši na njega. 

Idući lijenim, polaganim kora- 
kom došao je medvjed s Mari- 
jom u srce šume. Tu je jedan 
vuk napeo njuh i nanjušio miris 
čovječjeg mesa, te je oštrio zube 
za svoj plijen. Ali maloj Mariji 
nije ništa zla uradio, jer je ona 
jašila na medvjedu. I mnoge su 
grabežljive životinje sretali u 
srcu šume, ali one nisu napale na 
Mariju iz poštovanja prema sta- 
rom medvjedu. Konačno su sti- 
gli medvjedovu domu. Njegov 
dom se nalazio u deblu jednog 
ogromnog stabla. Oko stabla ču- 
vali su stražu mladi medvjedi. 

Medvjed je uvede u prostranu 
dvoranu, koje su zidovi, pod i 
strop bili pokriveni samim zrca- 
lima. I kad je spusti na pod, njoj 
se učini, da ima nekoliko djevoj- 
čica uz sebe i ona se umiri i raz- 
vedri. Ali kad je jednoj htjela 
dati ruku, opazi, da je to njena 
slika u ogledalu. 

To primijeti stari medvjed i 
grohotom se nasmije. Za njim 
prasne u smijeh i Marija, a za- 
tim ga upita: 

»Zašto su kod tebe, medo, sa- 
ma ogledala?« 

»Zato, da se ti nasmiješ,« reče 
joj on u šali, ali joj ne kaže pra- 
vu istinu. Možda je to bila neka 
njegova tajna. 

I stol je bio pokriven ogleda- 
lom, a na čelu stola, gdje je sje- 
dio medo, bio je umetnut oveći, 
okrugli sat. Medvjed je bio malo 
kratkovidan i volio je da ima sat 
uz sebe, da ne mora naprezati 
svoje staračke oči. Na tom su se 
satu obje kazaljke primicale bro- 
ju 12. Dakle, skoro podne! Točno 


kad je odbilo na toj uri dvanaest 
sati, unesen je obilat, raskošan 
objed. Kod objeda se medvjed 
veoma raspoloži pročitavši pi- 
smo, koje mu bogato odjeveni 
sluga donese na pladnju. Bilo je 
to pismo upravitelja zavoda, u 
kojemu su se izučavali njegovi 
mladunci. Mala Marija videći ta- 
ko bogato obučene sluge zapita: 

»Zašto su, medvjede, tvoje slu- 
ge tako lijepo obučene?« 

»To je zato,« odgovorio joj 
on, »da tebe počastim.« 

»A oni medvjedi pred vratima, 
zašto su imali frak?« upita Ma- 
rija. 

»E ti, mala, hoćeš sve da znaš. 
Djeca ne smiju sve znati, jer kad 
bi znala, ne bi nikad porasla.« 

»Kako to, da ne bi porasla?« 

»Jer im težina velikog znanja 
ne bi dala rasti.« 

Kako je medvjeda razveselilo 
pismo, on je malo više popio 
vina kod ručka. I kad je po- 
šao da Mariji donese dar za nje- 
nu majku, on je pijan od vina 
skočio visoko u vis i udario ša- 
pom u goleme svijećnjake od 
teškog srebra, obješene o strop. 
Jedan se od njih otkine i s bu- 
kom padne na pod probivši zr- 
calo. Medo se žurio da donese 
Mariji dar, jer je ona htjela čim 
prije svojoj majci, te u svojoj 
žurbi nije ni čuo pad svijećnja- 
ka. Međutim svijećnjak je pro- 
bio zrcalo i pod, te se Mariji 
ukaže zlato, kojeg je bila sva sila 
ispod tog poda. Sve sami dukati. 
Da je mala Marija bila zločesta, 
ona bi ukrala koji zlatnik. Ali 
ona je uvijek slušala zapovijedi 
svoje majke, da se ne smije kra- 
sti, i nije zlato ni dirnula. Kad se 
medo povratio, ona ga upozori: 

»Svijećnjak ti je, medo, pod 
prošupljio. Pazi, da ti tko zlato 
ne ukrade.« 

»Što?« poviče medvjed, »Moje 
zlato?« I požuri se da vidi taj 
otvor na podu. Otvor je bio ve- 
lik, pa je Marija, da je htjela, 
mogla nagrabiti mnogo dukata, 
stoga je on pogleda u oči, da 
vidi, je li što ukrala. Ali njene su 
oči bile bistre i dobre kao i prije. 

»Ja vidim,« reče medvjed, »po 
tvojim očima, da meni nijedan 
zlatnik ne fali. Dobra si ti dje- 
vojčica, i ja ću te zato nagraditi.« 



MARIJI SE UKAŽE ZLATO.. 


I tad medvjed pritisne šapom 
dugme na jednom ogledalu od 
zida i u tili čas se ogledalo 
rastvori, a ukažu se svakojake 
dječje igračke. On je te igračke 
spremio za svoje mladunče, ali 
je htio jednim od tih čudesnih 
i lijepih predmeta nagraditi malu 
Mariju. Poklonio joj je jednu 
lutku, prekrasnu i veliku, koliko 
je bila Marija. To je bila neka 
čarobna lutka. Pritisneš jedno 
dugme na njenom kaputu, a ona 
ti odjednom pruži svojom ruči- 
com čokoladu, pritisneš drugo 
dugme, pruži ti salamu ... i tako 
bi pritiskom svakog dugmeta 
lutka svojom ručicom nudila ko- 
je jelo ili poslasticu. Marija je 
bila tako sretna ovim darom, da 
je medvjeda poljubila u njegovo 
rutavo lice. A kad joj je medvjed 
darovao lutku, dao joj je ogrlicu 
od samih bisera, da ponese svo- 
joj majci na dar. On je zatim dao 
upregnuti dva medvjeda u kola i 
Mariju je odvezao njenoj kući. 

Za nekoliko dana Marijina ma- 
ti nije ležala u krevetu. Ona je 
prodala ogrlicu od bisera i do- 
bila za nju mnogo novaca, a s tim 
novcima mogla je platiti liječ- 
nika. Zato je odmah nakon pro- 
daje dozvala k sebi vrsnog liječ- 
nika, koji joj je propisao tako 
dobar lijek, da je skoro ozdra- 
vila. A lutka? Što je uradila s 
njom? Nju je brižno pazila i ču- 
vala i nije ju prodala. Jer ona im 
je davala hranu bolju od naj- 
otmjenije gostione. Kraj takve 
hrane nije se više Marijina mati 
razboljela. Ona je živjela zdrava 
i vesela sa svojom kćerkom. 



ZAGONETKE 



Križaljka u grozdu 

Sastavio Vilim Peroš, Zagreb 



Vodoravno: 1. Pozornica. 4. 
Dva ista vokala. 5. Vrsta bolesti. 11. 
Čokot. 13. Pripadnik staroga naroda. 
14. Muški glas. 16. Fr. član. 17. M. 


Emancipirajte se 

od inostranih proizvoda, u 
tome leži Vaš patriotizam 

DINARA 6-— 

SALVO D ONT 

pasta za zube, bijeli zube odstranjuje 
i rastapa zubni kamen. — Proizvodi : 
Drogerija SALVATOR 
Zagreh, Ilica 61 — Vlasnik M. F. J. Segedi 
Kod narudžbe od 12 tuba uz izrezak 
ovog oglasa cijena tubi Dinara 5-— 


ime (svetac). 19. Božica srdžbe. 20. 
Niveau. 21. Ž. ime. 22. Ustavotvorno 
tijelo. 24. Kukac (obrnuto). 25. Dva 
susjeda slova u azbuci. 26. Ime Tijar- 
dovića, 28. Glodavac. 29. Staro ime 
Slavena. 30. Ime našega nogometaša 
(demin.). 

Okomito: 1. Jesenja radost. 2. 
Prijedlog. 3. Svetica. 4. Lat.-franc. 
veznik. 6. Polet. 7. Poljski cvijet. 8. 
Prijedlog. 9. Suglas. 10. Engl. svijetlo 
pivo. 12. Roman Arcybaševa. 15. Mali 
talij. gradić (nedavna svjetska kon- 
ferencija). 16. Trs. 18. vinski svetac.« 
20. Kralj (fr. fon.). 21. Dio posude. 23. 
Pripadnik sjevernoga naroda. 25. Pro- 
dukt grožđa. 27. Produkt grožđa. 

S A 


Zarekao se. Branitelj: »Molim, 
da visoki sud uvaži, da je optuženik 
uzeo malu svotu novaca. Međutim je 
u istoj ladici, iz koje je uzeo novac, 
bila lisnica s velikom svotom.« 

Optuženi (zajauče). 

Sudac: »Zašto jaučete?« 

Optuženi: »Zato, jer nisam vi- 
dio lisnicu!« 

Među poštenjacima. »Ti si prefri- 
ganac. Pri zadnjoj narudžbi cipela po- 
slao si mi ih dvanaest, koje nisu išle 
u par.« 

»Pa ne treba da se uzrujavaš. Vrati 
mi ih.« 

»Sada je prekasno, jer sam ih već 
prodao.« 

Neznalica. »Gospodine Klaučnik, ka- 
ko to da ste iz vašega vrta iskopali 
rupu u moj podrum, gdje imam spre- 
mljen ugljen?« 

»Što? Gledajte, molim vas, a ja sam 
mislio, da sam otkrio novi ugljeno- 
kop.« 

Pas.. U Sjevernu Kanadu došao je 
lovac s izvrsno dresiranim ,psom — 


ČUVANJE LICA I KOZE 



Za trajno konzerviranje lica i kože , da 
bude lijepo, čisto i bajno, neka svatko upo- 
trebljava za pranje 
samo Novoderma 
Sapun, a iza pranja 
neka sebi samo ma- 
lo navlaži lice ili 
kožu , ruku sa kra- 
stavčevim mlijekom. 
Cijena Novoderma 
sapunu dinara 10'— 
Krastavčevo mlijeko 
boca dinara 15'— 


Proizvodi i u promet stavlja stara 
godine 1599. osnovana 

Kaptolska Ljekarna sr. Marije 
Zagreb, Dolac kraj Tržnice 
Ljekarnik Vlatko Bartulić, 


Dobiva se u svakoj ljekarni 


C E 


vučjakom. Kad je jednog dana pošao 
s njim u lov na vukove, pas mu po- 
bjegne ispred očiju. »Jeste li gdje vi- 
djeli psa vučjaka?« upita jednog do- 
maćeg čovjeka, na koga je slučajno 
nabasao. »O, vidio sam, ali je pas bio 
odveć daleko pred viukom.« 

Mučaljivost. »Rezi’ka mi, je rekla, 
da si joj pričala ono, što sam ti za- 
branila da joj kažeš.« 

»Ja sam joj sigurno zaboravila ka- 
zati, da ti ne kaže, što sam joj pri- 
čala.« 

»Rekla mi je, da ti ne rečem, što mi 
je pričala.« 



Ofiacćć 


u trčastoto/ 

Ilica 128 -ulet*** 623 9 iucai 28 


DOBRIJANOV PUT OKO SVIJETA 


8. U S 1 B I R I J I 



U Sibir je čika pošo, 
kraj je sasvim novi, 
obuko je teško krzno 
pa ribice lovi. 


A1 iz mora grdni tuljan 
gle, na njega reži, 
a naš čika ko bez glave 
stao je da bježi. 


I kada je već mislio, 
da je na slobodi, 
eto opet nešto čudno 
pred njime se zgodi: 


Iz ledenih malih kuća 
uskrsnuli ljudi... 

Što će sad se dogoditi, 
to čika ne žudi . . . 

ZAKLADA TISKARE 
NARODNIH NOVINA 
U ZAGREBU 

FRANKOPANSKA 26 TELEFON BR. 30-80 



Preporuca svoju naj mo dernij e uređenu 

CINKOGRAFIJU 

LITOGRAFIJU 

KNJIGOTISAK 

OFFSET-TISAK 

KNJIGOVEŽNICU 

Izradba solidna i cijene umjerene 


Ilustrovanl tjednik » Obitelj * izlazi svake nedjelje. Pretplata 30 Din na tri mjeseca, za inozemstvo 3 dolara godišnje. Pretplata se plaća unaprijed 
Rukopisi se ne vraćaju. »Obitelj* izdhje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik » Obitelji * 
Zagreb, Trenkova 1. Adresa uredništva i uprave »Obitelji*: Zagreb, Trg Kralja Tomislava 21. Telefon 54-17. Cek. rač. pošU šted. br. 33.530. 
» Obitelj * se tiska u Tiskari Narodnih Novina u Zagrebu. Za tiskaru odgovara V. Kirin, Zagreb, Deželićeva uL 2. 



$ proslave 

Pedese/e godišnjice 
Hrvatskoga pjesnika 

Andrije Paltnovića 

u Rasinji 

i © tR riče spomen - ploče nanfegovof 
rodno/ Uući dne 3 0 . listopada 1932 . 

Lijevo gore: ODBOR PROSLAVE S PREDAVAČEM PROF, 
PETROM GRGEČOM IZ ZAGREBA I RODBINOM 
PJESNIKOVOM 


S V E Č A N O Z B O R O V A N J E PRIGODOM PROSLAVE KUĆA NA MJESTU RODNEKUĆE 

Za vrijeme govora prof. Petra Grgeča ANDRIJE PAL.MOVIĆA U RASINJI 




